Príloha č. 4

 Návrh zmluvy o audítorskej činnosti uzatvorenej podľa § 269 ods. 2 Obchodného

 zákonníka v súlade so zákonom č. 423/2015 o štatutárnom audite

Čl. 1.

Zmluvné strany

1. Dodávateľ:

IČO, IČ DPH:

Zastúpený:

Č. účtu:

 ( ďalej len „dodávateľ“ alebo „audítor“)

a

2. Odberateľ: LESY Slovenskej republiky, štátny podnik, Námestie SNP č.8, 975 66 Banská Bystrica

IČO: 36038351

IČ DPH: SK 2020087982

Označenie a číslo zápisu: V Obchodnom registri Okresného súdu v Banskej Bystrici dňa 29.10.1999,

 odd. Pš, vložka č.155/S

Zastúpený: Ing. Matej Vigoda, generálny riaditeľ

( ďalej len odberateľ“, „štátny podnik“ alebo „LESY SR“)

Čl. 2.

Predmet plnenia

2.1. Predmetom zmluvy je poskytovanie audítorských služieb dodávateľom odberateľovi po dobu trvania zmluvného vzťahu, pričom od dodávateľa sa požaduje, aby odberateľovi počas a v súvislosti s realizáciou tejto zmluvy poskytol audítorské služby v nasledovnom rozsahu:

* Audit individuálnej účtovnej závierky štátneho podniku k 31. 12. 2021; 31. 12. 2022; 31. 12. 2023 a 31. 12. 2024;
* Vykonanie priebežných auditov v rozsahu dohodnutom v tejto zmluve;
* Vydanie správy Audítora o účtovnej závierke štátneho podniku k súvahovému dňu príslušného roka najneskôr do 25.februára nasledujúceho roka, vrátane listu manažmentu ak audítor pri overovaní individuálnej účtovnej závierky zistí nedostatky;
* Overenie súladu individuálnej účtovnej závierky s Výročnou správou štátneho podniku k 31. 12. 2021; 31. 12. 2022; 31. 12. 2023 a 31. 12. 2024;
* Vydanie Dodatku správy audítora o overení súladu výročnej správy s účtovnou závierkou za príslušný rok.

Predmetom zmluvy je ďalej :

Vykonanie k 30. 6. a k 31. 12. bežného roka priebežného auditu organizačných jednotiek podniku centrálne v budove generálneho riaditeľstva s dôrazom na:

1. Overenie funkčnosti vnútorného účtovného informačného a kontrolného systému každého OZ v zmysle jeho organizačnej štruktúry ( OZ – Lesné správy);
2. Overenie správnosti vedenia účtovníctva, vrátane kontroly formálnej a vecnej správnosti zúčtovania účtovných dokladov;
3. Overenie správnosti ocenenia výrobného procesu lesníckej výroby na úrovni jej jednotlivých stupňov (fázové ceny) v nadväznosti na systém ich sledovania podľa jednotlivých lesníckych činností a výkonov v systéme WebLES, KRPK a SAP (zákon č.326/2005 Z. z. o lesoch; vyhláška 297/2011 Z. z. o lesnej hospodárskej evidencii; vyhláška 236/2006 Z. z. o vyznačovaní ťažby dreva, označovaní vyťaženého dreva a dokladoch o pôvode dreva; vyhláška 453/2006 Z. z. o hospodárskej úprave lesov a ochrane lesa.)
4. Overenie účtovania, ocenenia, evidencie a správneho vykázania lesných pozemkov (LV C a E KN; neusporiadané LV v C KN; užívané na základe nájmu; obhospodarované na základe zák. č. 229/91 Zb.,) vrátane lesných porastov vo väzbe na zákon č. 162/95 Z. z.(katastrálny zákon), zákon č. 326/2005 Z. z. o lesoch a zákon 431/2002 Z. z. o účtovníctve v znení neskorších predpisov, v nadväznosti na Vyhlášky č. 492/2003 a č.465/1991 o cenách a ich aplikácia (oceňovacích predpisov) v nadväznosti na vyššie uvedené zákony;
5. Overenie účtovania, ocenenia, evidencie a správneho vykázania nelesných pozemkov (LV C a E KN; neusporiadané LV v C KN; užívané na základe nájmu; obhospodarované na základe zák. č. 229/91 Zb.,)  vo väzbe na zákon č. 162/95 Z. z.(katastrálny zákon), zákon č. 326/2005 Z. z. o lesoch a zákon 431/2002 Z. z. o účtovníctve v znení neskorších predpisov, v nadväznosti na Vyhlášky č. 492/2003 a č.465/1991 o cenách a ich aplikácia (oceňovacích predpisov) v nadväznosti na vyššie uvedené zákony;
6. Overenie podkladov pre posúdenie oprávnenosti tvorby a čerpania rezervy na pestovateľskú činnosť minimálne na úrovni bilancovanej úlohy sumáru výchovných a obnovných úmyselných ťažieb na lesných pozemkoch vo vlastníctve štátu za celý štátny podnik spolu. Preverenie, či prekročenie bilancovanej ťažby bolo spôsobené výskytom a spracovaním rôznych druhov kalamít, a i.;
7. Overenie tvorby a zúčtovania opravných položiek k nakupovaným zásobám,  vlastným výrobkom, k nedokončenej výrobe podľa výrobného a prevádzkového charakteru každého odštepného závodu s dôrazom na kalamitné závody;
8. Overenie tvorby a zúčtovania opravných položiek k zvieratám v špecializovaných závodoch Revúca, Topoľčianky a Smolenice vrátane opravných položiek k poľnohospodárskym a potravinárskym produktom;
9. Overenie tvorby a zúčtovania opravných položiek k nedokončenej výrobe sadeníc v škôlkarskej výrobe; k semenám lesných drevín, a i. v špecializovanom odštepnom závode SEMENOLES a v OZ Topoľčianky;
10. Posúdenie tvorby a zúčtovania opravných položiek k nakupovaným zásobám, k nedokončenej výrobe, ako i k hotovým výrobkom špecializovaného závodu Lesnej techniky;
11. Overenie výšky výpočtu depozitov, vrátane oprávnenosti ich účtovania k neštátnym a neodovzdaným lesným pozemkom a porastom predovšetkým v OZ Žilina a Čadca;
12. Overenie účtovania, ocenenia, evidencie a správneho vykázania lesných porastov evidovaných na podsúvahových účtoch Podniku; overenie správnosti účtovania zámenných zmlúv,
13. Overenie tvorby a zúčtovania opravných položiek k pohľadávkam a k majetku v členení na nepotrebný, prenajatý a čiastočne využívaný majetok;
14. Overenie ostatných položiek majetkových a záväzkových účtov, ako i účtov vlastného imania.
* Vypracovanie správ podľa jednotlivých OZ z priebežného auditu smerujúcich ku zlepšeniu vnútorného účtovného a kontrolného systému v prípade, ak Audítor pri overovaní zistí nedostatky, najneskôr do 15. 9. bežného roka a do 20.2. nasledujúceho roka.
* Účasť audítora na inventúrach drevnej hmoty s dôrazom na priebežný monitoring u kalamitných závodov, ako i na inventúrach dlhodobého majetku.

Čl. 3.

Vykonanie zákazky

* 1. Dodávateľ služby poskytne v súlade platnými právnymi predpismi vzťahujúcimi sa na poskytované služby a to najmä v súlade s Obchodným zákonníkom č. 513/1991 Z. z., so Zákonom o štatutárnom audite č. 423/2015 Z. z. a Zákonom o účtovníctve č. 431/2002
	2. Dodávateľ je povinný vykonávať služby na svoje náklady a nebezpečenstvo, pričom môže využiť na vykonanie diela aj tretie osoby za ktoré zodpovedá ako keby služby vykonával sám, pričom musí dodržať ustanovenia čl. 10 tejto zmluvy.

Čl. 4.

Informačná povinnosť odberateľa

* 1. Odberateľ sa musí postarať o to, aby boli dodávateľovi na základe výzvy včas a presne predložené všetky podklady, ktoré sú potrebné pre vykonanie služby (zákazky) a aby bol oboznámený so všetkými udalosťami a okolnosťami, ktoré môžu mať význam pre splnenie zákazky. Dodávateľ nenesie zodpovednosť za vady vykonanej činnosti v prípade porušenia povinností odberateľa uvedených v predchádzajúcej vete.
	2. Odberateľ berie na vedomie, že v prípade, ak odberateľ v zmysle bodu 1 tohto článku nezabezpečí riadne a včasné poskytnutie všetkých informácií a dokumentov dodávateľovi potrebných na vykonanie predmetu plnenia v zmysle tejto zmluvy, takéto konanie resp. nekonanie odberateľa môže mať za následok nedodržanie lehôt plnenia stanovených v článku 5 tejto zmluvy.
	3. Odberateľ určí pred začatím auditu jedného pracovníka, ktorý bude zodpovedný za koordináciu vzťahov s audítorom a za plnenie administratívnych a iných požiadaviek v zmysle predmetu tejto zmluvy.

Čl. 5.

Čas plnenia

5.1 Zmluva sa uzatvára na obdobie začínajúce dňom účinnosti zmluvy a končiace dňom vydania dodatku audítora k výročnej správe podniku za posledné overované obdobie, pričom týmto posledným overovaným obdobím je rok 2024.

5.2 Zmluvné strany sa dohodli, že dodávateľ vykoná  čiastkové plnenia ( overenie účtovných závierok za príslušné účtovné obdobia (roky 2021 2022, 2023 a 2024 ) v nasledovných časových harmonogramoch a s termínom plnenia:

a)   plán auditu a predbežné audítorské postupy    jún bežného roka

b)   vykonanie priebežného auditu                           júl – august správa do 15.9,

 január-február nasledujúceho  roka,

 správa do 20.2

c)    vykonanie záverečného auditu                            do 25.februára nasledujúceho roka

d)   overenie výročnej správy k individuálnej

      účtovnej závierke                                                     do 10 pracovných dní  po predložení

Dodávateľ je povinný vykonať audit účtovnej závierky za príslušné roky vždy najneskôr do 25. februára nasledujúceho roka a audit údajov vo výročnej správe je dodávateľ povinný vykonať do 10 dní po jej predložení na overenie. Dodávateľ je povinný vykonať uvedené činnosti v zmysle článku 2 tejto zmluvy v lehotách stanovených v predchádzajúcej vete výlučne za predpokladu, že kompletná účtovná závierka odberateľa v zmysle zákona č. 431/2002 Z. z. o účtovníctve a kompletné doklady podľa článku 8. tejto zmluvy nevyhnutné pre vykonanie auditu za príslušný rok  budú dodávateľovi predložené najneskôr do 20.2. nasledujúceho roka po ukončení obdobia, ktoré je predmetom auditu.

Čl. 6.

Cena

* 1. Odberateľ sa zaväzuje zaplatiť dodávateľovi za vykonanie audítorských služieb poskytnutých na základe tejto zmluvy, za obdobie rokov 2021, 2022, 2023 a 2024 celkovú cenu ...... bez DPH. Ceny za čiastkové plnenia predmetu zmluvy poskytnuté za ten ktorý auditovaný kalendárny rok sú nasledovné:

a) za priebežný audit k 30. 6. bežného roka sa odberateľ zaväzuje zaplatiť dodávateľovi sumu v celkovej výške ...........,- € bez DPH;

b) za priebežný audit k 31. 12. bežného roka sa odberateľ zaväzuje zaplatiť dodávateľovi sumu v celkovej výške ...........,- € bez DPH;

c) za audit individuálnej účtovnej závierky (záverečný audit) k 31. 12. bežného roka sa odberateľ zaväzuje zaplatiť dodávateľovi sumu v celkovej výške ...........,- € bez DPH;

d) za overenie súladu individuálne účtovnej závierky s výročnou správou k 31. 12. bežného roka sa odberateľ zaväzuje zaplatiť dodávateľovi sumu v celkovej výške ...........,- € bez DPH;

* 1. Celková ročná cena za vykonanie činností v zmysle článku 2 tejto zmluvy za audítorské služby za ten ktorý kalendárny rok zodpovedá súčtu cien uvedených za jednotlivé činnosti v ods. 6.1 písmenách a) až d) tohto článku a predstavuje sume vo výške ............,- € bez DPH/rok a celková cena uvedená v ods. 6.1 potom predstavuje štvornásobok celkovej ročnej ceny vzhľadom na skutočnosť, že predmetom zmluvy je vykonanie audítorských služieb za štyri kalendárne roky.
	2. Akúkoľvek zmenu čísla účtu je dodávateľ povinný oznámiť odberateľovi prehlásením s úradne overeným podpisom.

Čl. 7.

Fakturovanie a platenie

* 1. Dodávateľ cenu toho ktorého poskytnutého čiastkového plnenia ( čl. 6. odsek 6.1 písmeno a) až d) tejto zmluvy) bude účtovať faktúrou, podkladom pre vyhotovenie ktorej bude preberací protokol o prevzatí toho ktorého čiastkového plnenia - správy audítora a/alebo listu odporúčaní z priebežného overenia (audítorskej dokumentácie), vrátane všetkých potrebných dokladov a dokumentov opatrený podpisom obidvoch zmluvných strán.
	2. Odberateľ sa zaväzuje uhradiť dodávateľovi fakturovanú cenu čiastkového plnenia na základe faktúry, ktorú dodávateľ vyhotoví a doručí odberateľovi najneskôr do 14 dní od podpísania preberacieho protokolu o prevzatí správy audítora a/alebo listu odporúčaní (audítorskej dokumentácie) vrátane všetkých potrebných dokladov a dokumentov obidvomi zmluvnými stranami.
	3. Vystavená faktúra, ktorú je dodávateľ povinný doručiť odberateľovi musí obsahovať predpísané náležitosti stanovené slovenskými právnymi predpismi.
	4. Lehota splatnosti faktúry je 14 dní od doručenia úplnej a správnej faktúry odberateľovi. V prípade, že faktúra nebude obsahovať náležitosti uvedené v tejto zmluve, je odberateľ oprávnený vrátiť ju audítorovi na doplnenie; v takom prípade začne plynúť nová lehota splatnosti doručením opravenej faktúry odberateľovi.
	5. Zmluvné strany sa dohodli, že dodávateľ má právo požadovať od odberateľa úrok z omeškania vo výške 0.03 % zo sumy s úhradou ktorej je odberateľ v omeškaní.
	6. Zmluvné strany sa zároveň dohodli, že v prípade omeškania dodávateľa s vykonaním auditu individuálnej účtovnej závierky za príslušný rok a/alebo s overením súladu individuálnej účtovnej závierky s výročnou správou v lehotách uvedených v článku 5 tejto zmluvy o viac ako 15 dní, má odberateľ právo na zmluvnú pokutu vo výške 0.03 % z ceny čiastkového plnenia s ktorým je v omeškaní uvedenej v článku 6 ods. 6.1 tejto zmluvy za každý deň omeškania, pričom za prvý deň omeškania sa považuje deň nasledujúci po dni, v ktorom malo byť čiastkové plnenie poskytnuté podľa článku 5 tejto zmluvy. V prípade poskytnutia služby s omeškaním do 15 dní, nárok na zmluvnú pokutu sa nedojednáva. Nárok na náhradu škody prevyšujúci výšku dohodnutej zmluvnej pokuty nie je týmto dotknutý.
	7. Dodávateľ nemôže požadovať preddavky a podmieňovať ich zaplatením vydanie a vykonanie toho ktorého čiastkového plnenia.
	8. Ostatné podmienky sa riadia všeobecnými ustanoveniami Obchodného zákonníka a príslušných právnych predpisov.

Čl. 8.

VŠEOBECNÉ PODMIENKY POSKYTOVANIA AUDITU (ďalej len „VPPA“)

* 1. Audit sa vykoná v súlade s Medzinárodnými audítorskými štandardmi (ďalej len „ISA“). Podľa týchto štandardov sa má audit naplánovať a vykonať tak, aby audítor získal primerané uistenie, že účtovná závierka neobsahuje významné nesprávnosti. Audit zahŕňa overenie dôkazov na základe testov, ktoré dokladujú sumy a iné údaje uvedené v účtovnej závierke. Audit ďalej obsahuje zhodnotenie použitých účtovných princípov a zhodnotenie významných odhadov, ktoré uskutočnil manažment, ako aj zhodnotenie prezentácie účtovnej závierky ako celku.
	2. Za vypracovanie účtovnej závierky zodpovedá štatutárny orgán spoločnosti. Táto zodpovednosť zahŕňa adekvátne vedenie účtovných záznamov a vykonávanie postupov internej kontroly, výber a aplikáciu účtovných zásad a ochranu majetku spoločnosti.
	3. Pred koncom auditu štatutárny orgán spoločnosti pripraví vyhlásenie týkajúce sa významných skutočností. Vyhlásenie nebude mať skorší dátum ako je dátum na správe audítora.
	4. V prípade, že predchádzajúce účtovné obdobie auditoval iný audítor, štatutárny orgán dá súhlas predchádzajúcemu audítorovi na poskytnutie údajov a informácií nastupujúcemu audítorovi.
	5. Všetky informácie a materiály, ktoré získal audítor pre účely auditu súvisiace s odberateľom a auditom sú majetkom odberateľa.
	6. Ak je predmetom zmluvy overenie, či sú údaje vo výročnej správe v súlade s účtovnou závierkou, audítor posúdi výročnú správu, či je v nej zhrnutá kompletná účtovná závierka a či sú tieto údaje v súlade s auditovanou účtovnou závierkou. Audítor ďalej prečíta ostatné údaje a informácie vo výročnej správe, či sú konzistentné v nadväznosti na pripojenú účtovnú závierku. V prípade súhlasu dá písomný súhlas na zverejnenie správy audítora z auditu účtovnej závierky spolu s auditovanou účtovnou závierkou v tejto výročnej správe.
	7. Audítor poskytne iné informácie ako sú výsledky auditu len v rozsahu, v akom si ich počas auditu všimne z dôvodov, že audit nie je naplánovaný tak, aby zisťoval všetky skutočnosti, ktoré sa týkajú vnútorných kontrolných systémov alebo spracovania účtovnej jednotky.
	8. Audítor bude zachovávať dôvernosť a mlčanlivosť o všetkých dokumentov a informácií získaných od odberateľa počas i po skončení poskytovania služieb podľa tejto zmluvy

Čl. 9.

Skončenie zmluvy

* 1. Ku predčasnému skončeniu zmluvného vzťahu pred uplynutím doby vyplývajúcej z čl. 5 tejto zmluvy môže dôjsť písomnou dohodou zmluvných strán, výpoveďou alebo odstúpením od zmluvy.
	2. Odberateľ je oprávnený vypovedať túto zmluvu bez udania dôvodu s výpovednou lehotou 3 mesiace. Výpovedná lehota začína plynúť prvým dňom kalendárneho mesiaca nasledujúceho po doručení výpovede.
	3. Odstúpiť od zmluvy môže ktorákoľvek zo zmluvných strán v súlade s § 344 a nasl. Obchodného zákonníka. Odstúpenie musí byť písomné a jeho účinky nastanú dňom doručenia odstúpenia druhej zmluvnej strane.
	4. Za podstatné porušenie ustanovení zmluvy zo strany dodávateľa sa bude považovať najmä omeškanie dodávateľa s vykonaním auditu účtovnej závierky za príslušný rok a auditu údajov vo výročnej správe v lehotách uvedených v článku 5 tejto zmluvy o viac ako 30 dní. Uvedené sa však nevzťahuje na situáciu, ak dodávateľovi nebude umožnené riadne vykonať predmet plnenia, najmä (nie však len) z dôvodu nezostavenia kompletnej účtovnej závierky odberateľom, nepredloženia kompletnej účtovnej závierky za príslušný rok a výročnej správy v lehotách uvedených v článku 5 tejto zmluvy alebo neposkytnutia v zmysle ustanovenia článku 4 tejto zmluvy informácií, podkladov a dokumentov, ktoré majú byť predmetom overenia a ktoré sú nevyhnutné pre riadne ukončenie overenia účtovnej závierky.

Čl. 10.

Ďalšie náležitosti zmluvy

* 1. Dodávateľ, ak má v záujme zadať časť diela subdodávateľom, je povinný pri podpise tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedení subdodávatelia pri tom musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Preukázanie splnenia uvedených podmienok u jednotlivých subdodávateľov zabezpečí dodávateľ k podpisu zmluvy. V prípade nesplnenia podmienok účasti osobného postavenia u subdodávateľa je dodávateľ povinný do 5 dní od podpisu zmluvy nahradiť subdodávateľa subdodávateľom spĺňajúcim podmienky účasti podľa § 32 ods. 1 zákona. Zoznam subdodávateľov zadefinovaných pri podpise tejto zmluvy, s uvedením predmetu a rozsahu subdodávok, sa stane prílohou č. 1 tejto zmluvy.
	2. Dodávateľ je povinný oznámiť odberateľovi akúkoľvek zmenu údajov o subdodávateľoch najneskôr do 5 kalendárnych dní pred vykonaním zmeny.
	3. Dodávateľ, ak bude mať záujem zadať určitý podiel predmetu zmluvy ďalšiemu subdodávateľovi, ktorý nebol definovaný v zozname pri podpise tejto zmluvy, resp. ak bude mať záujem zmeniť subdodávateľa, uvedeného v zozname pri podpise zmluvy, počas plnenia predmetu tejto zmluvy, môže tak urobiť až po odsúhlasení odberateľom. Zmenu subdodávateľa oznámi odberateľovi najneskôr 5 kalendárnych dní pred vykonaním zmeny. Nový subdodávateľ musí spĺňať podmienky uvedené v § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Doplnenie subdodávateľa, resp. zmena dodávateľa sa po odsúhlasení odberateľom zapíše do zoznamu subdodávateľov, ktorý je prílohou tejto zmluvy.
	4. Pri previerkach závierky a výročnej správy sa zákazka netýka previerky otázky, či boli dodržané predpisy daňového práva alebo osobitné predpisy, ako napr. predpisy cenového práva, devízového práva. Previerka závierky sa taktiež nevzťahuje na previerku vedenia spoločnosti vo vzťahu k šetrnosti, hospodárnosti a účelnosti. V rámci previerky nevzniká ani povinnosť k odhaleniu falšovania kníh a ostatných nezrovnalostí.
	5. Právo finančných orgánov ostáva nedotknuté bez ohľadu na výsledok previerky uskutočnenej dodávateľom.
	6. Náležitosti, ktoré táto zmluva konkrétne nerieši, sa budú riadiť príslušnými ustanoveniami Obchodného zákonníka a príslušných právnych predpisov.
	7. Táto zmluva je vyhotovená v piatich výtlačkoch, z ktorých Dodávateľ obdrží po obojstrannom podpísaní dve vyhotovenia a Odberateľ tri vyhotovenia.
	8. Ak niektoré ustanovenie tejto zmluvy je resp. sa neskôr stane neplatným, neúčinným, alebo nevymáhateľným, takéto ustanovenie sa bude považovať za oddeliteľné od zvyšného obsahu zmluvy a neovplyvní teda platnosť alebo účinnosť tejto zmluvy ako celku. V takomto prípade sa zmluvné strany zaväzujú, že na základe vzájomnej dohody nahradia neplatné alebo neúčinné ustanovenie iným ustanovením, ktoré bude v súlade s účelom tejto zmluvy a s vôľou strán vyjadrenou uzavretím tejto zmluvy.
	9. Pokiaľ táto zmluva výslovne neurčuje inak, písomnosti medzi stranami sa doručujú doporučenou poštou alebo kuriérom, a to na adresu uvedenú v záhlaví tejto zmluvy alebo neskôr osobitne oznámenej adresy. Lehota určená touto zmluvou pre doručovanie písomností sa bude považovať za splnenú, pokiaľ v posledný deň lehoty bola zásielka podaná na pošte alebo u kuriéra. Zásielka doručovaná poštou alebo kuriérom sa bude považovať za doručenú aj pre prípad, že ju adresát odmietol prevziať alebo z iných dôvodov neprevzal, a to dňom odmietnutia prevzatia zásielky adresátom alebo dňom vrátenia zásielky odosielateľovi.
	10. Akékoľvek zmeny a dodatky k tejto zmluve možno vykonať len písomne a so súhlasom oboch zmluvných strán.
	11. Dodávateľ je oprávnený postúpiť pohľadávky a iné práva vyplývajúce z tejto Zmluvy voči LESOM Slovenskej republiky, štátny podnik len po ich predchádzajúcom písomnom súhlase.

 10.12 Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a Občianskeho zákonníka. Zmluvné strany výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

 **Čl. 11**.

Podpisy zmluvných strán

* 1. Päť exemplárov tejto zmluvy bolo podpísaných v slovenskom jazyku. Zmluvné strany potvrdzujú, že budú aplikované platné zákony Slovenskej republiky.

 V .................. dňa ............. V Banskej Bystrici dňa .............

Za dodávateľa: Za odberateľa:

Podpis: Podpis:

Príloha č. 1 – Zoznam subdodávateľov

Zoznam subdodávateľov

|  |  |  |  |  |
| --- | --- | --- | --- | --- |
|  | Názov firmy a sídlo subdodávateľa, IČO | Údaje o osobe oprávnenej konať za subdodávateľa (meno a priezvisko, adresa pobytu, dátum narodenia) | Predmet dodávok, prác alebo služieb | Podiel na celkovom objeme dodávky (%) |
|  |  |  |  |  |
|  |  |  |  |  |
|  |  |  |  |  |

V .........................................., dňa: V Banskej Bystrici, dňa:

Dodávateľ: Odberateľ:

.......................................... ..........................................

(vyplní uchádzač) Ing. Matej Vigoda

 generálny riaditeľ